CELEX: 32001D0754
Language: hu
Date: 2001-10-23 00:00:00
Title: A Bizottság határozata (2001. október 23.) a 93/197/EGK határozatnak a lófélék Saint Pierre és Miquelonról történő behozatala tekintetében történő módosításáról (az értesítés a C(2001) 3166. számú dokumentummal történt)EGT vonatkozású szöveg

Fontos jogi nyilatkozat

|

32001D0754

Hivatalos Lap L 282 , 26/10/2001 o. 0081 - 0087

		A Bizottság határozata(2001. október 23.)a 93/197/EGK határozatnak a lófélék Saint Pierre és Miquelonról történő behozatala tekintetében történő módosításáról(az értesítés a C(2001) 3166. számú dokumentummal történt)(EGT vonatkozású szöveg)(2001/754/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2001/298/EK bizottsági határozattal [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 13. cikke (2) bekezdésére, 15. cikkére, 16. cikkére, valamint 19. cikkének i. és ii. pontjára,mivel:(1) A legutóbb a 2001/731/EK bizottsági határozattal [3] módosított 79/542/EGK tanácsi határozat [4] megállapítja a tagállamok által szarvasmarhafélék, sertések, lófélék, juh és kecske, továbbá friss hús és húsipari termékek behozatalára feljogosított harmadik országok jegyzékét.(2) Saint Pierre és Miquelon szerepel a 79/542/EGK határozat I. részében, ezért a lófélék behozatala a tagállamokba e területekről elvben engedélyezett.(3) A legutóbb a 2001/619/EK határozattal [5] módosított 93/197/EGK bizottsági határozat [6] meghatározta a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételeket és a szükséges állatorvosi bizonyítványt.(4) A Bizottság állat-egészségügyi szakértőinek Saint Pierre és Miquelonban végzett ellenőrző látogatását követően úgy tűnik, hogy a lófélék egészségügyi állapota az állat-egészségügyi szolgálatok megfelelő ellenőrzése alatt áll, és különösen a rendelkezésre álló karanténállomás lehetővé teszi a lófélék biztonságos behozatalát harmadik országokból Saint Pierre és Miquelonba.(5) Ezért célszerűnek tűnik a lófélék tagállamokba történő behozatalára vonatkozó állat-egészségügyi feltételeknek és a szükséges állatorvosi bizonyítványoknak az érintett harmadik ország állat-egészségügyi helyzetével összhangban történő meghatározása, valamint a 93/197/EGK határozat ennek megfelelő módosítása.(6) Az egyértelműség érdekében a harmadik országok jegyzékének módosításakor az ISO-országkódot kell alkalmazni.(7) Az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA tagállamok engedélyezik a 93/197/EGK határozat II. mellékletének G. pontjában meghatározott állat-egészségügyi bizonyítvány követelményeinek megfelelő törzskönyvezett, valamint tenyésztési és termelési célú lófélék behozatalát Saint Pierre és Miquelonból.2. cikkA 93/197/EGK határozat a következőképpen módosul:1. Az I. melléklet a következő szöveggel egészül ki:"G. csoportSaint Pierre és Miquelon (PM)"2. A II. melléklet a következő szöveggel egészül ki:a) "G. Egészségügyi bizonyítvány törzskönyvezett, valamint tenyésztési és termelési célú lóféléknek a G. csoportba tartozó harmadik országokból történő behozatalához";b) e határozat melléklete.3. cikkEnnek a határozatnak a tagállamok a címzettjei.Kelt Brüsszelben, 2001. október 23-án.a Bizottság részérőlDavid Byrnea Bizottság tagja[1] HL L 102., 2001.4.12., 63. o.[2] HL L 224., 1990.8.18., 42. o.[3] HL L 274., 2001.10.17., 22. o.[4] HL L 146., 1979.6.14., 15. o.[5] HL L 215., 2001.8.9., 55. o.[6] HL L 86., 1993.4.6., 16. o.--------------------------------------------------MELLÉKLET"+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------